सूबे के पुलिस महानिदेशक ओपी सिंह रविवार को शहर में मौजूद होंगे. सुबह लगभग दस बजे सर्किट हाउस पहुंचेंगे और यहां आलाधिकारियों व जनप्रतिनिधियों संग बैठक करेंगे. इसके बाद पुलिस लाइन में जोन के तीनों आईजी रेंज व 10 एसएसपी/ एसपी संग मीटिंग कर पखवारे भर की घटनाओं के संबंध में कानून व्यवस्था की समीक्षा भी करेंगे. दोपहर बाद पुलिस लाइन में आयोजित समर कैंप के समापन कार्यक्रम में बतौर चीफ गेस्ट शामिल होंगे. इसके बाद ट्रांजिड, चिल्ड्रेन पार्क व लेडीज फैंटम का इनॉगरेशन करेंगे. शाम को दर्शन-पूजन के बाद गंगा आरती में शामिल होंगे. डीजीपी के आगमन के मद्देनजर शनिवार को दिनभर तैयारियों का दौर चलता रहा. आईजी रेंज दीपक रतन, एसएसपी आरके भारद्वाज, एसपी सिटी दिनेश कुमार सिंह, एसपी ग्रामीण अमित कुमार व एसपी ट्रैफिक सुरेश चंद्र रावत ने पुलिस लाइन, सर्किट हाउस से लेकर अन्य तैयारियों को परखा.